L’Auditori de la Casa de Cultura es converteix en un “Geriatrik”, teatre musical i gratuït per a adults
2025-07-24

L’Auditori de la Casa de Cultura acollirà, divendres que ve 2 de juny, a les 22.30 h, el musical Geriatrik, con canas y a lo loco, que arriba de la mà de la Companyia de ROW, companyia valenciana d’Arts Escèniques, resident en el municipi. Amb aquesta funció, molt boja, l’Auditori es convertirà en una residència d’ancians inusual i molt marxosa, ja que tots els seus residents són artistes retirats que, malgrat ja no estar en actiu, no volen renunciar ni a divertir-se ni a continuar complint somnis, encara que ja tinguen una edat.

El musical, amb orquestra en directe, i orientat a tots els públics encara que preferentment a públic adult, ret homenatge a la tercera edat, “tractant de transmetre una visió esperançadora i amb molt d’humor d’aquesta etapa de la vida“, han explicat des de la Companyia de Row. En la trama, els residents d’aquest *Geriatrik” esperen la volta de l’hospital del seu company Fermín. En realitat, estan acostumats a esperar…Des que van deixar la seua professió d’artistes, han entrat en una etapa nova que els ofereix tot el temps del món. Però ells i elles han decidit aprofitar-ho al màxim per a divertir-se i complir nous somnis. A través de l’humor constant, aquests entranyables personatges ens fan veure aquesta nova etapa de la vida, amb esperança i amb la notorietat que mereix.